CELEX: 32004R1994
Language: da
Date: 2004-11-19 00:00:00
Title: Kommissionens forordning (EF) nr. 1994/2004 af 19. november 2004 om ændring af Europa-Parlamentets og Rådets forordning (EF) nr. 998/2003 for så vidt angår listen over lande og områderEØS-relevant tekst.

20.11.2004   
            
            
               DA
            
            
               Den Europæiske Unions Tidende
            
            
               L 344/17
            
         
      KOMMISSIONENS FORORDNING (EF) Nr. 1994/2004
   af 19. november 2004
   om ændring af Europa-Parlamentets og Rådets forordning (EF) nr. 998/2003 for så vidt angår listen over lande og områder
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr og om ændring af Rådets direktiv 92/65/EØF (1), særlig artikel 10 og 21, og
   ud fra følgende betragtninger:
   
               (1)
            
            
               I forordning (EF) nr. 998/2003 fastsættes der dyresundhedsmæssige betingelser for ikke-kommerciel transport af selskabsdyr samt bestemmelser om kontrol i forbindelse hermed. Bilag II, del C, til nævnte forordning indeholder en liste over tredjelande, fra hvis områder transport af selskabsdyr ikke er forbundet med en større risiko for indslæbning af rabies i Fællesskabet end den, der er forbundet med transport mellem medlemsstaterne.
            
         
               (2)
            
            
               I henhold til forordning (EF) nr. 998/2003 skulle der inden den 3. juli 2004 opstilles en liste over tredjelande. For at blive opført på denne liste skulle et tredjeland dokumentere sin status for så vidt angår rabies og godtgøre, at landet opfylder visse betingelser vedrørende anmeldelse, overvågning, veterinærmyndigheder, forebyggelse og bekæmpelse af rabies samt vaccinebestemmelser.
            
         
               (3)
            
            
               Med henblik på at undgå unødvendige forstyrrelser i transporten af selskabsdyr og for om nødvendigt at give tredjelandene tid til at fremlægge supplerende garantier bør der opstilles en foreløbig liste over tredjelande. Listen bør baseres på de oplysninger, der er tilgængelige via Det Internationale Kontor for Epizootier (OIE) (Verdensorganisationen for Dyresundhed), resultaterne af kontrolbesøg gennemført i de pågældende tredjelande af Kommissionens Levnedsmiddel- og Veterinærkontor samt oplysninger indsamlet af medlemsstaterne.
            
         
               (4)
            
            
               Ved opstillingen af listen bør der desuden tages hensyn til oplysningerne fra Verdenssundhedsorganisationen (WHO) og WHO's samarbejdscenter for overvågning af og forskning i rabies i Wusterhausen samt i Rabies Bulletin Europe.
            
         
               (5)
            
            
               Den foreløbige liste over tredjelande bør omfatte lande, som er fri for rabies, samt lande, fra hvis områder transport ikke er forbundet med en større risiko for indslæbning af rabies i Fællesskabet end den, der er forbundet med transport mellem medlemsstaterne.
            
         
               (6)
            
            
               På grundlag af anmodninger fra de kompetente myndigheder i Chile, Hongkong og De Forenede Arabiske Emirater om at blive optaget på listen i bilag II, del C, til forordning (EF) nr. 998/2003 bør den foreløbige liste, der er opstillet i henhold til forordningens artikel 10, ændres.
            
         
               (7)
            
            
               Dertil kommer, at Malta ved Rådets beslutning 2004/650/EF af 13. september 2004 vedrørende ændring af forordning (EF) nr. 998/2003 (2) blev indsat i listen over lande i bilag II, del A, til forordningen. Følgelig bør de særlige bestemmelser, der gælder for indførsel af selskabsdyr til Irland, Sverige og Det Forenede Kongerige, udvides til også at omfatte Malta.
            
         
               (8)
            
            
               Endelig betyder de foranstaltninger, Spanien har truffet vedrørende indtrængen i og indførsel til Ceuta og Melilla af omstrejfende hunde og selskabsdyr fra Marokko samt kontrollen med dyrene på disse områder, at rabiessituationen i disse områder nu kan betragtes som svarende til statussen i medlemsstaterne på det europæiske fastland. Ceuta og Melilla bør derfor optages på listen i bilag II, del B, afdeling 1, til forordning (EF) nr. 998/2003.
            
         
               (9)
            
            
               Af hensyn til fællesskabslovgivningens klarhed bør bilag II til forordning (EF) nr. 998/2003 udskiftes i sin helhed.
            
         
               (10)
            
            
               Forordning (EF) nr. 998/2003 bør derfor ændres i overensstemmelse hermed.
            
         
               (11)
            
            
               De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Bilag II til forordning (EF) nr. 998/2003 affattes som angivet i bilaget til nærværende forordning.
   Artikel 2
   Denne forordning træder i kraft den 23. november 2004.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. november 2004.
      
         
            På Kommissionens vegne
         
         David BYRNE
         
         
            Medlem af Kommissionen
         
      
   
   
      (1)  EUT L 146 af 13.6.2003, s. 1. Senest ændret ved Rådets beslutning 2004/650/EF (EUT L 298 af 23.9.2004, s. 22).
   
      (2)  EUT L 298 af 23.9.2004, s. 22.
   
      BILAG
      
         
            »BILAG II
            LISTE OVER LANDE OG OMRÅDER
            DEL A
            IE — Irland
            MT — Malta
            SE — Sverige
            UK — Det Forenede Kongerige.
            DEL B
            Afdeling 1
            
                        a)
                     
                     
                        DK — Danmark, inkl. GL — Grønland og FO — Færøerne
                     
                  
                        b)
                     
                     
                        ES — Spanien, inkl. det spanske fastland, Balearerne og De Kanariske Øer samt Ceuta og Melilla
                     
                  
                        c)
                     
                     
                        FR — Frankrig, inkl. GF — Fransk Guyana, GP — Guadeloupe, MQ — Martinique og RE — Réunion
                     
                  
                        d)
                     
                     
                        GI — Gibraltar
                     
                  
                        e)
                     
                     
                        PT — Portugal, inkl. det portugisiske fastland, Azorerne og Madeira
                     
                  
                        f)
                     
                     
                        medlemsstater, der ikke er nævnt i del A eller i litra a), b), c) og e) i denne afdeling.
                     
                  Afdeling 2
            AD — Andorra
            CH — Schweiz
            IS — Island
            LI — Liechtenstein
            MC — Monaco
            NO — Norge
            SM — San Marino
            VA — Vatikanstaten
            DEL C
            AC — Ascension
            AE — De Forenede Arabiske Emirater
            AG — Antigua og Barbuda
            AN — De Nederlandske Antiller
            AU — Australien
            AW — Aruba
            BB — Barbados
            BH — Bahrain
            BM — Bermuda
            CA — Canada
            CL — Chile
            FJ — Fiji
            FK — Falklandsøerne
            HK — Hongkong
            HR — Kroatien
            JM — Jamaica
            JP — Japan
            KN — Saint Christopher og Nevis
            KY — Caymanøerne
            MS — Montserrat
            MU — Mauritius
            NC — Ny Kaledonien
            NZ — New Zealand
            PF — Fransk Polynesien
            PM — Saint Pierre og Miquelon
            SG — Singapore
            SH — Saint Helena
            US — USA
            VC — Saint Vincent og Grenadinerne
            VU — Vanuatu
            WF — Wallis- og Futunaøerne
            YT — Mayotte.«